LV
L 205/66
Eiropas Savienības Oficiālais Vēstnesis
5.8.2022.
3.
identificē atkārtotās pārbaudes, kas nepieciešamas, lai pierādītu remonta projekta un remonta projekta ietekmēto jomu atbilstību tipa sertifikācijas bāzei un piemērojamajām vides aizsardzības prasībām, kuras ar norādēm iekļautas attiecīgi tipa sertifikātā vai papildu tipa sertifikātā; 4. identificē visus ierosinātos grozījumus tipa sertifikācijas bāzē, kas ar norādēm iekļauta attiecīgi tipa sertifikātā vai papildu tipa sertifikātā; 5. precizē, vai sertifikācijas datus pilnībā sagatavojis vai sagatavos pieteikuma iesniedzējs, vai arī tie ir sagatavoti vai tiks sagatavoti, pamatojoties uz vienošanos ar tipa sertifikācijas datu īpašnieku.
21L.A.206.
Atbilstības pierādīšana
a) Lielāka remonta projekta apstiprinājuma pieteikuma iesniedzējs pierāda atbilstību piemērojamajai tipa sertifikācijas bāzei un piemērojamajām vides aizsardzības prasībām, ko Aģentūra noteikusi un paziņojusi pieteikuma iesniedzējam saskaņā ar 21L.B.201. punktu, un norāda Aģentūrai līdzekļus, ar kādiem atbilstība tikusi pierādīta.
b) Lielāka remonta projekta apstiprinājuma pieteikuma iesniedzējs iesniedz Aģentūrai reģistrētu pamatojumu par līdzekļiem atbilstības panākšanai atbilstības dokumentos saskaņā ar atbilstības pierādīšanas plānu.
c) Veicot testēšanu un pārbaudes, lai pierādītu atbilstību saskaņā ar a) apakšpunktu, pieteikuma iesniedzējs ir veicis pārbaudi un to dokumentējis pirms jebkura testa veikšanas, lai pierādītu, ka: 1. attiecībā uz testa paraugu: i)
materiāli un procesi pienācīgi atbilst ierosinātā tipa projekta specifikācijām;
ii) ražojumu sastāvdaļas pienācīgi atbilst ierosinātā tipa projekta rasējumiem; iii) ražošanas procesi, konstruēšana un montāža pienācīgi atbilst ierosinātajā tipa projektā norādītajam, un 2. testa aprīkojums un mēraparatūra, kas izmantota testam, ir piemēroti testam un pienācīgi kalibrēti.
d) Pārbaudes lidojumus lielāka remonta projekta apstiprinājuma saņemšanai veic saskaņā ar šādu pārbaudes lidojumu metodēm, ko norāda Aģentūra.
Pieteikuma iesniedzējs veic visus pārbaudes lidojumus, kas nepieciešami, lai konstatētu atbilstību piemērojamajai tipa sertifikācijas bāzei un piemērojamajām vides aizsardzības prasībām.
e) Lielāka remonta projekta apstiprinājuma pieteikuma iesniedzējs ļauj Aģentūrai: 1. pārskatīt visus datus un informāciju saistībā ar atbilstības pierādīšanu; 2. novērot vai veikt jebkādus testus vai pārbaudes atbilstības pierādīšanas nolūkā; un 3. ja to uzskata par nepieciešamu – veikt remontētā ražojuma fizisku pārbaudi, lai pārliecinātos par projekta atbilstību tipa sertifikācijas bāzei un piemērojamajām vides aizsardzības prasībām.
f) Pabeidzis atbilstības pierādīšanu, pieteikuma iesniedzējs deklarē Aģentūrai, ka: 1. tas ir pierādījis atbilstību tipa sertifikācijas bāzei un piemērojamajām vides aizsardzības prasībām, ko Aģentūra noteikusi un paziņojusi pieteikuma iesniedzējam saskaņā ar 21L.B.201. punktu, ievērojot atbilstības pierādīšanas plānu, un 2. nav konstatēta neviena iezīme vai raksturlielums, kas var padarīt ražojumu ar remonta projektu nedrošu vai nesaderīgu ar vidi lietojumos, attiecībā uz kuriem ir pieprasīta sertifikācija.